ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง   นร02670000601

ขอให้แก้ไขปัญหาควันไฟและกลิ่นเหม็น รบกวนจากการเผาขยะ บริเวณ พื้นที่ว่างเปล่า ภายในซอยร่มเกล้า 19 ถนนร่มเกล้า  เขตลาดกระบัง กรุงเทพมหานคร จุดสังเกตให้เข้าซอยร่มเกล้า 19 ไปที่แยก 6, แยก 8 แยก 10 ซึ่งทั้ง 3 เป็นซอยเชื่อมต่อกันไปยังพื้นที่ว่างเปล่า (แต่หากเข้าภายในแยก 6 ถนนทางสัญจรจะมีความสะดวกมากกว่า) เนื่องจากผู้ร้องแจ้งว่าบริเวณดังกล่าวเป็นพื้นที่ว่างเปล่ามักจะมีประชาชนนำขยะ โฟม ถุงพลาสติก ไปทิ้ง และมักจะทำการลักลอบเผาขยะ (ไม่ทราบชื่อ-นามสกุล รูปพรรณสัณฐานและรายละเอียดของผู้ลักลอบเผาขยะ) ในแต่ละครั้งมักจะทำการลักลอบเผาขยะ ช่วงเวลาประมาณ 19.00-21.00 น. เป็นประจำเกือบทุกวัน ซึ่งหลังจากมีการลักลอบเผาขยะ จะมีกลิ่นเหม็น ควันไฟ ฝุ่นละออง เขม่าควัน ฟุ้งกระจายรบกวนไปทั่วบริเวณ ทำให้ประชาชนที่ได้รับผลกระทบนั้นเกิดอาการภูมิแพ้ส่งผลเสียต่อสุขภาพเป็นอย่างมาก และทำให้เป็นมลพิษทางอากาศ จากกรณีดังกล่าวส่งผลให้ผู้ร้องและประชาชนได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 5-6 ปีแล้ว เบื้องต้นแจ้งเรื่องไปยังสำนักงานเขตลาดกระบัง แต่ยังไม่ได้รับการแก้ไข จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อเป็นการบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata